Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 73/09)

To obvestilo je objavljeno v skladu s členom 17(5) Delegirane uredbe Komisije (EU) 2019/33.

OBVESTILO O ODOBRITVI STANDARDNE SPREMEMBE

„Cornas“

PDO-FR-A0697-AM01

Datum obvestila: 20. december 2019

OPIS ODOBRENIH SPREMEMB IN RAZLOGI ZANJE

1. Opis geografskega območja in območje v neposredni bližini

Sklic na uradni geografski kodeks iz leta 2019 je bil v specifikaciji proizvoda naveden pod točko IV za natančnejšo opredelitev seznama občin, ki sestavljajo geografsko območje in območje v neposredni bližini.

Prek sklica se je na ravni območja v neposredni bližini dalo preveriti, da sta imeni občin „Mercurol“ in „Veaunes“ v departmaju Drôme združeni pod imenom „Mercurol-Veaunes“.

Ta posodobitev je bila upoštevana pod točko „dodatni pogoji“ tega dokumenta.

2. Pridelovalne prakse

Specifikacija proizvoda je bila v točki VI – Obdelovanje vinograda dopolnjena z določbo o uvajanju rastlinskega materiala, prostega zlate trsne rumenice. Ta določba je zapisana in vključena pod točko „Enološki postopki – pridelovalne prakse“ tega enotnega dokumenta v sledeči obliki:

„Od 1. januarja 2020 se za saditev in nadomeščanje trt uporablja samo rastlinski material, ki je bil obdelan z vročo vodo ali na drug način, ki ga ministrstvo, odgovorno za kmetijstvo, odobri za boj proti zlati trsni rumenici.“

ENOTNI DOKUMENT

1. Ime proizvoda

Cornas

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

Označba porekla „Cornas“ se uporablja samo za mirna rdeča vina.

Vina imajo najmanj 10,5-odstotni volumenski delež naravnega alkohola.

Ob stekleničenju vina vsebujejo največ 0,4 grama jabolčne kisline na liter.

Največja vsebnost fermentirnih sladkorjev (glukoze in fruktoze) ob stekleničenju je:

— največ 3 grami na liter za vina z naravnim volumskim deležem alkohola, manjšim ali enakim 13,5 %;

— največ 4 grami na liter za vina z naravnim volumskim deležem alkohola, večjim od 13,5 %.

Po obogatitvi volumenski delež skupnega alkohola v vinu ne presega 13,5 %.

Skupna vsebnost kislin, vsebnost neopredeljenih hlapnih kislin in skupna vsebnost žveplovega dioksida so določene v predpisih Skupnosti.

Vina so izključno rdeča, saj je „Cornas“ med označbami „Côtes du Rhône septentrionales“ edina kontrolirana označba porekla, pri kateri so vina pridelana izključno iz sorte syrah N.

Za vina je značilna zelo temna, granatna, skoraj črna barva, ki s staranjem razvija jantarjeve odtenke. Vina so močna, krepka in svoj vrhunec dosežejo po staranju. Zaradi te strukture se jih pogosto opisuje kot „možata“.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

a. Osnovni enološki postopki

Pridelovalna praksa

— Najmanjša gostota zasaditve vinske trte je 4400 trsov na hektar.

— Vsako steblo trsa ima na razpolago največ 2,30 kvadratnega metra površine. Ta površina se pridobi tako, da se zmnoži razdalja med vrstami z razdaljo med trsi v isti vrsti.

— Razdalja med vrstami ne sme biti večja od 2,50 metra.

Trsi se obrezujejo na največ 8 očes na trs z naslednjimi vrstami rezi:

— kratka rez z rezniki (kotlasta in enoramna ali dvoramna kordonska oblika royat),

— enojna ali dvojna šparonska rez.

Kordon ne sme bit višji od 0,60 metra. Višina se meri od tal do spodnjega dela kordona.

— Vina so pridelana iz ročno obranega grozdja. Do kraja vinifikacije so pripeljani celi grozdi.

Od 1. januarja 2020 se za saditev in nadomeščanje trt uporablja samo rastlinski material, ki je bil obdelan z vročo vodo ali na drug način, ki ga ministrstvo, odgovorno za kmetijstvo, odobri za boj proti zlati trsni rumenici.

Posebni enološki postopek

— Toplotna obdelava obranega grozdja nad 40 °C je prepovedana;

— prepovedana je uporaba koščkov lesa.

Poleg teh določb za enološke postopke veljajo obveznosti na ravni Unije ter iz zakonika o kmetijstvu in morskem ribištvu.

b. Največji donosi

46 hektolitrov na hektar

6. Razmejeno geografsko območje

Trgatev, vinifikacija in donegovanje vina potekajo na ozemlju občine Cornas departmaja Ardèche.

7. Glavne sorte vinske trte

Syrah N – shiraz

8. Opis povezave

V okviru sistema kontroliranih označb porekla doline reke Rone, sodi „Cornas“ med kontrolirane označbe porekla „Crus des Côtes du Rhône“.

„Cornas“ znotraj severnega dela območja s kontrolirano označbo porekla „Côtes du Rhône“ predstavlja najjužnejše območje, na katerem se proizvajajo rdeča vina.

Vinogradi namreč ležijo na desnem bregu Rone, nasproti mesta Valence, med geografskima območjema kontroliranih označb porekla „Saint-Péray“ in „Saint-Joseph“.

Razmejeno geografsko območje obsega samo občino Cornas departmaja Ardèche.

Geografsko območje označbe „Cornas“ ima obliko amfiteatra s pretežno granitmimi tlemi. Območje je toplo, dobro izpostavljeno in ščiti pred vetrom, vinarska skupnost pa je pobočja potrpežljivo preoblikovala v terase, podprte z zidci, ki jih skrbno negujejo tako zaradi ohranjanja proizvodnega potenciala kot tudi same pokrajine.

Z ohranjanjem tradicionalne ročne trgatve vinarji, ki pridelujejo „Cornas“, prispevajo k ohranjanju izvirnosti in značilnosti tega vinogradniškega gričevja.

Ime občine kontrolirane označbe porekla izvira morda iz mezoklime, saj v keltskem jeziku „Cornas“ pomeni „požgana zemlja“. Mile podnebne razmere omogočajo zgodnje zorenje, zato se trgatev na območju „Cornas“ pogosto začne en teden prej kot na le 12 km severnejšem območju s kontrolirano označbo porekla „Hermitage“.

Skupek teh naravnih razmer je ljudem omogočil, da so začeli gojiti sorto syrah N, ki kljub temu, da uspeva tudi v drugih regijah, ostaja simbol tega območja. Grozdje, pridelano na skrbno razmejenih parcelah, zgodaj dozori in daje „možata“ vina značilno črne barve z bogatimi, a svilnatimi tanini, močnimi aromami in strukturo, ki zagotavlja dobro staranje vin, ki so vsesplošno in svetovno priznana, njihov večstoletni sloves pa je zabeležen tudi v številnih arhivih.

Kontrolirana označba porekla „Cornas“ je svoj ugled gradila izključno na rdečem vinu, vzporedno s sosednjo kontrolirano označbo porekla „Saint-Péray“, ki se posveča zgolj belemu vinu.

Poleg organoleptičnih značilnosti, majhnih vinogradov in podnebja izhajata izvirnost in identiteta vina „Cornas“ tudi iz njegove enotnosti (ena sama občina, ena sorta, pretežno granitna tla).

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja.

Vrsta dodatnega pogoja:

dodatne določbe o označevanju

Opis pogoja:

a) Pri označevanju vin s kontrolirano označbo porekla se lahko navede ime manjše geografske enote pod pogojem, da: — gre za kraj, zaveden v katastru; — je ta naveden na prijavi pridelka.

b) Pri označevanju vin s kontrolirano označbo porekla se lahko navede večja geografska enota „Cru des Côtes du Rhône“ ali „Vignobles de la Vallée du Rhône“. Pogoji uporabe večje geografske enote „Vignobles de la Vallée du Rhône“ so opredeljeni s sporazumom, podpisanim med različnimi zadevnimi organi za zaščito in upravljanje.

Območje v neposredni bližini

Pravni okvir:

nacionalna zakonodaja.

Vrsta dodatnega pogoja:

izjema pri proizvodnji na opredeljenem geografskem območju

Opis pogoja:

Območje v neposredni bližini, opredeljeno z izjemo za vinifikacijo vina na podlagi uradnega geografskega kodeksa z dne 1. januarja 2019, obsega ozemlje naslednjih občin:

— departma Ardèche: Alboussière, Andance, Ardoix, Arlebosc, Arras-sur-Rhône, Boffres, Bogy, Champagne, Champis, Charmes-sur-Rhône, Charnas, Châteaubourg, Cheminas, Colombier-le-Cardinal, Eclassan, Etables, Félines, Gilhac-et-Bruzac, Glun, Guilherand-Granges, Lemps, Limony, Mauves, Ozon, Peaugres, Peyraud, Plats, Quintenas, Saint-Barthélemy-le-Plain, Saint-Cyr, Saint-Georges-les-Bains, Saint-Romain-d’Ay, Saint-Romain-de-Lerps, Sarras, Sécheras, Serrières, Saint-Désirat, Saint-Etienne-de-Valoux, Saint-Jean-de-Muzols, Saint-Péray, Soyons, Talencieux, Thorrenc, Toulaud, Tournon-sur-Rhône, Vernosc-lès-Annonay, Vinzieux, Vion;

— departma Drôme: Albon, Andancette, Beaumont-Monteux, Beausemblant, Bourg-lès-Valence, Chanos-Curson, Chantemerle-les-Blés, Châteauneuf-sur-Isère, Chavannes, Clérieux, Crozes-Hermitage, Erôme, Gervans, Granges-les-Beaumont, Larnage, Laveyron, Mercurol-Veaunes, La Motte-de-Galaure, Ponsas, Pont-de-l’Isère, La Roche-de-Glun, Saint-Barthélemy-de-Vals, Saint-Donat-sur-l’Herbasse, Saint-Rambert-d’Albon, Saint-Uze, Saint-Vallier, Serves-sur-Rhône, Tain-l’Hermitage, Triors, Valence;

— departma Isère: Chonas-l’Amballan, Le-Péage-de-Roussillon, Reventin-Vaugris, Les Roches-de-Condrieu, Sablons, Saint-Alban-du-Rhône, Saint-Clair-du-Rhône, Saint-Maurice-l’Exil, Salaise-sur-Sanne, Seyssuel, Vienne;

— departma Loire: Bessey, La Chapelle-Villars, Chavanay, Chuyer, Lupé, Maclas, Malleval, Pélussin, Roisey, Saint-Michel-sur-Rhône, Saint-Pierre-de-Bœuf, Saint-Romain-en-Jarez, Vérin;

— departma Rhône: Ampuis, Condrieu, Les Haies, Loire-sur-Rhône, Longes, Saint-Cyr-sur-le-Rhône, Saint-Romain-en-Gal, Sainte-Colombe, Tupin-et-Semons.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-352971f9-f819-4a53-8429-9ee9238c98c4